**Gledališki abonma Občine Postojna 2014/15**

|  |
| --- |
| Občina Postojna vabi k vpisu gledališkega abonmaja za odrasle **2014/15**, ki bo potekalo v Galeriji na vogalu, Gregorčičev drevored 2a, Postojna, poleg vhoda v Kulturni dom Postojna,  v ponedeljek in sredo od 8.00 – 17.00 ure;  torek in četrtek od 8.00 - 15.00 ure;  pet. od 8.00-13.00 ure po sledečem razporedu:  **LANSKI ABONENTI**  od ponedeljka 15.9. do petka 19.9.2014  Vabimo vas, da obnovite svoj lanskoletni abonma. Svoje sedeže lahko obdržite le v tem vpisnem terminu, kasneje žal to ne bo mogoče.  **NOVI IN LANSKI ABONENTI**  od ponedeljka 22. 9. do petka 3.10. 2014  Prijavnica se nahaja v programski knjižici, dobite pa jo tudi ob vpisu in na spletni strani Občine Postojna. [www.postojna.si](http://www.postojna.si) |
|  |
| http://www.festival-velenje.si/imagelib/medium/2013_festival__velenje/abonmaji_201314/zeleni_4.jpg |
| **Kulturni dom Postojna, 21. oktober 2014, 19.30** |
| Paula Vogel  **NAJSTAREJŠA OBRT** (The Oldest Profession)  **Režiser:** Peter Srpčič **Igrajo:** Zvezdana Mlakar, Anica Kumer, Marijana Brecelj, Alenka Cilenšek, Marinka Štern,  **Pri predstavi sodelujeta še:** Helena Blagne, Peter Srpčič  **Produkcija:** Gledališče Ptuj  Têrmin najstarejša obrt se bere in razume kot prostitucija in ta naslov govori dejansko o tem, čeprav ima večplastni pomen. V besedilu Paule Vogel namreč nastopa pet dam, ki se ukvarjajo s to »najstarejšo obrtjo«, njihova starost se giblje med dvainsedemdeset in triinosemdeset. Gre za dame stare šole, ki svoj poklic dvomljivega slovesa opravljajo s stilom in maniro, ki je danes pri modernih prostitutkah ne najdemo več. Seveda, če je pet bab na kupu, še posebej takih, ki se presneto dobro poznajo, je normalno, da med njimi prihaja do nesoglasij in trenj. Še posebej aktualno je vprašanje nasledstva, saj bo najstarejša med njimi, ki je tudi zvodnica tega krdela, v kratkem odšla v težko prisluženi pokoj, in tako bo morala ena od ostalih prevzeti skrb za družino prijateljic noči. Ob tem se izjemno zabavno in humorno lomijo kopja o vprašanju njihovega poslovnega modela, novih trendov, odnosa do strank in stanja gospodarske krize, ki seveda tudi ob postopnem izumiranju njihovih stalnih strank najeda njihovo eksistenco. V ozadju te nenavadne, a izjemno zabavne zgodbe se kaže zgodba o odhajanju nekega časa in prihodu novega, ki počasi, a vztrajno briše prostor za dekleta stare šole … V predstavi bodo nastopile dame stare  šole, najboljše med igralkami generacije žlahtnih zvezd slovenskega gledališča. |
|  |
| [http://www.visitljubljana.com/file/1704534/fmpgtmp_fqm3fr.jpeg](http://www.visitljubljana.com/file/1641866/cvetje-v-jeseni_za-odrezat.jpg)  **Kulturni dom Postojna, 11. november 2014, 19.30** |
| **CVETJE V JESENI**  Izviren slovenski mjuzikal  **Režiser:** Vojko Anzeljc  **Skladatelj:** Matjaž Vlašič  **V naslovnih vlogah pojejo in igrajo:** Matjaž Robavs, Nina Pušlar, Jure Ivanušič, Maja Martina Merljak, Alenka Kozolc Gregurić, Ana Grasselli, Domen Križaj, Marjan Bunič  Cvetje v jeseni je povest Ivana Tavčarja o ljubezni med uspešnim meščanom in mladim kmečkim dekletom. Je zgodba o razpetosti med nemirnim življenjem v mestu in mirom v duši, ki nam ga daje narava. Je zgodba, ki se je rodila leta 1917, a bi jo lahko preslikali tudi v današnji čas. V narodni spomin pa se je res globoko vtisnila tudi zaradi filma režiserja in scenarista Matjaža Klopčiča.    Scenarij zvesto sledi izvirniku, čeprav se v besedila igrivo vtihotapijo tudi odsevi današnjega časa. Avtorska glasba vzbuja nostalgijo in budi romantična čustva. Glasovi znanih slovenskih pevcev in igralcev, ki smo jih sicer vajeni v povsem drugačnih vlogah, nikogar ne bodo pustili ravnodušnega. |
|  |
| Foto: Arhiv SNG Nova Gorica  **Kulturni dom Postojna, 9. december 2014, 19.30** |
| **NORCI IZ VALENCIJE**  (Los Locos de Valencia)  Več kot 400 let stara komedija o prekipevajočih strasteh.  Ko nas ljubezen obnori.  **Režiserka:** Nenni Delmestre  **Avtor glasbe:** Mirko Vuksanović  **Produkcija:** SNG Nova Gorica  **Igrajo:** Floriano - Matija Rupel k. g.; Valerio- Blaž Valič; Leonato- Primož Vrhovec k. g.; Erifila- Arna Hadžialjević; Pisano, Verino- Radoš Bolčina; Tomás- Peter Harl; Martin - Andrej Zalesjak k. g.; Gerardo- Jože Hrovat; Fedra- Medea Novak; Laida- Maja Nemec; Liberto- Milan Vodopivec; Reynero- Žiga Udir k. g.; Norci- Dean Petrovič k. g., Dominik Vodopivec k. g., Primož Vrhovec k. g., Žiga Udir k. g.  Lopejeva burleskna komedija Norci iz Valencije s svojo šegavo, ponekod žgečkljivo in na videz plitvo vsebino, s sicer duhovitim, a ponekod tudi prostaškim jezikom na prvi pogled nima veliko skupnega s togo politiko katoliške Španije – ob lucidnem prikazu kaosa in na glavo obrnjenega sveta znotraj norišnice se na trenutke celo zazdi, da v sebi nosi seme socialnega protesta –, a obramba obstoječega političnega sistema in njegovih vrednot, kot bomo videli, tudi v Norcih pretanjeno spregovori iz ozadja. Za barok značilna literarna topika sveta kot gledališča, življenja kot igre in sna, narobe sveta in sveta kot norišnice, ki jih srečamo v Lopejevi komediji, po eni strani odraža korenite družbene spremembe ob zatonu 16. stoletja, ki spričo vsesplošne krize, poglabljajočih se socialnih razlik, verskih vojn, bolezni in drugih ujm človeka silijo, da svet ugleda kot varljiv in negotov, življenje pa kot begotno, zmuzljivo in podvrženo neprestanim spremembam, po drugi strani pa (gledališka) umetnost z obsesivnim ponavljanjem vedno istih miselnih in izraznih obrazcev tovrstno vizijo sveta in življenja, ki ljudi uspava in odvrača od družbenoprevratniških idej, načrtno soustvarja in utrjuje (prim. Maravall, 320). |
| C:\Users\miranz\AppData\Local\Microsoft\Windows\Temporary Internet Files\Content.Word\Policaji 3.jpg |
| **Kulturni dom Postojna, 20.januar 2015, 19.30** |
| Sławomir Mrožek  **POLICAJI**  (Policjanci)  Komedija  **Prevajalec**: Uroš Kraigher  **Režiser:** Jernej Kobal  **Igrajo:** Branko Završan, Aljoša Koltak, Tarek Rashid, Damjan M. Trbovc  Produkcija: **Slovensko ljudsko gledališče Celje**  Poljski dramatik, prozaist, avtor stripov in satirik Sławomir Mrožek (1930–2013) je znan predvsem po svoji pretanjeni parodiji in stiliziranem jeziku. V svojem pisanju je raziskoval odtujenost, zlorabo oblasti, podrejenost in omejevanje    človekove svobode v totalitarnem sistemu. Pogosto je uporabljal nadrealistični humor in groteskne situacije, da bi razkril napačno prepričanje in mišljenje svojih junakov.  Igra Policaji (Policjanci, 1958) je napisana v stilu dramatike absurda in govori o izjemni učinkovitosti policije, ki je zatrla vsako nestrinjanje z oblastjo, kar je povzročilo, da v državi ni niti enega zapornika ali upornika več. Zaradi tega se funkcija in posledično obstoj policajev znajdeta v nevarnosti. Policaji so prisiljeni sami ustvariti nasprotnike oblasti, ker brez njih ne morejo obstajati. Situacija postane popolnoma absurdna, ko eden od policijskih uslužbencev dobi nalogo, da se izdaja za provokatorja in nasprotnika oblasti, zadnji jetnik, ki je dolgih deset let trpel policijska mučenja in zaslišanja, pa popolnoma spremeni svoja prepričanja in postane generalov adjutant.  Igra smeši moč institucij, smeši povzdigovanje države, ki temelji na pripravljenosti ljudi, da brez razmisleka in kritične distance prevzamejo dodeljene socialne vloge. Razgalja politični oportunizem, ki omogoča obstoj vladajočega sistema, željo po udobju, ki je močnejša od želje po izpolnitvi in uresničitvi lastne osebnosti. Igro lahko razumemo tudi kot upodobitev intelektualne manipulacije realnosti, kjer žrtvujejo šibkejše v korist tistih, ki vedo, kako se v dani situaciji okoristiti. Policaje lahko razumemo kot prispodobo totalitarnega sistema, hkrati pa Mrožek opozarja, da posameznik ni le žrtev kulturne dediščine, ki ga določa, da sprejme utopične slogane dobesedno, temveč to stori po lastni volji, lahko tudi zaradi lastnih koristi.  Absurdno smešna in neverjetna upodobitev človeške neumnosti, pohlepa, borbe za oblast in političnega oportunizma. |
|  |
| http://www.festival-velenje.si/imagelib/medium/2013_festival__velenje/abonmaji_201314/beli_5.jpg  **Kulturni dom Postojna, predvidoma februar 2015, 19.30** |
| Carlo Goldoni  **SLUGA DVEH GOSPODARJEV**  **Režiser:** Kokan Mladenović  **Igrajo:** Gorazd Žilavec, Maruša Kink, Danijel Malalan, Gregor Geč, Ajda Toman, Rok Matek, Mojca Fatur, Igor Štamulak, Blaž Popovski  **Produkcija:** Gledališče Koper  Zapleti, ki jih povzročita zaroka med hčerjo skopuškega trgovca Pantaloneja in sinom dr. Lombardija ter »vrnitev« njenega nekdanjega zaročenca in njegovega sluge, večno lačnega Truffaldina, slednjemu omogočijo, da začne skrivaj služiti tudi Torinčanu Florindu Aretusiju, ki se pred roko pravice in v iskanju ljubljene Beatrice zateče v Benetke. Truffaldino nekaj časa uspešno služi obema gospodarjema, ki ne vedoč drug za drugega celo najemata sobi v isti krčmi, toda težave se začnejo, ko Truffaldino izroči pisma napačnemu naslovniku, vrne denar napačnemu lastniku in zloži stvari v napačne kovčke. Kot se za vsako komedijo spodobi, se komedijski klobčič tudi tokrat uspešno razplete: Pantalonejeva hči se poroči z izbrancem svojega srca, Florindo z ljubljeno Beatrice, slavju pa se s svojo nevesto pridruži tudi Truffaldino.  Sluga dveh gospodov je zato nekakšen poklon gledališki formi commedie dell'arte, na katero gleda Goldoni sicer z naklonjenostjo, vendar je hkrati od nje tudi že odmaknjen, poklon obliki, ki jo je presegel, a se od nje tudi veliko naučil. |
|  |
| [http://www.celje.info/wp-content/uploads/2014/03/cista-norisnica-naslovna.jpg](http://www.google.si/url?sa=i&rct=j&q=&esrc=s&frm=1&source=images&cd=&cad=rja&uact=8&docid=c_OmFOa6V9RliM&tbnid=IwwaJrt8YPvjrM:&ved=0CAUQjRw&url=http://www.celje.info/zabava/vabljeni-na-komedijo-spas-teatra-cista-norisnica-v-zalec-podarjamo-vstopnice/&ei=Zc7IU8bJMeua0QXQnYGwBQ&bvm=bv.71198958,d.bGQ&psig=AFQjCNH0ZbLr8NQ3BlyIez9T1ebkOJKJFw&ust=1405755358062623)  **Kulturni dom Postojna, predvidoma marec 2015, 19.30** |
| Paul Portner  **ČISTA NORIŠNICA**  (Shear madness)  Komedija  **Režiser:** Jaša Jamnik  **Igrajo:** Boris Cavazza, Gojmir Lešnjak – Gojc, Maša Derganc, Bernarda Oman, Primož Ekart,  Damir Leventić  **Produkcija:** Špasteater  Komedija je postala absolutni repertoarni hit v vseh svetovnih gledališčih, saj njena sveža in originalna interaktivna forma predstavlja novost tako za igralski ansambel, kot tudi občinstvo. Predstavo je videlo že več kot deset milijonov ljudi po svetu!    Na odru spremljamo dogajanje v frizerskem salonu, ko lastnico, ki živi nad njim, umorijo. Inšpektor ne ve, kateremu osumljencu bi verjel, zato očividce prosi za pomoč. Konec tega noro smešnega »krimiča« je vsak večer drugačen. Ravno zaradi tega, ker je vsaka predstava edinstvena, jo gledalci radi obiščejo večkrat, ker ni nikoli vnaprej določeno, kaj se bo v novi ponovitvi razkrilo.  Predstava se lahko pohvali z najdaljšim stažem zabavanja ljudi po celem svetu, medijsko odmevna je in pozitivno sprejeta, kjerkoli jo igrajo. Nad njo so navdušeni kritiki, saj združuje elemente smeha, skrivnosti, ponuja pa tudi čisto novo formo predstave.  Iskanje morilca še nikoli ni bilo tako zabavno ...  Čisto nora kriminalna komedija ... Čista norišnica! |
| [https://encrypted-tbn1.gstatic.com/images?q=tbn:ANd9GcTh-YQf67dzqKvuTTXBpVL7sDO8OGxqsU-t56A8Lk24Pn73EwuRJg](http://www.google.si/imgres?imgurl=http://images.24ur.com/media/images/600xX/Dec2011/60824255.jpg?d41d&imgrefurl=http://24ur.com/novice/slovenija/koncno-odprtje-opere-vesel-dogodek-a-z-grenkobo.html&h=400&w=600&tbnid=M0lJ8sCc2JhjvM:&zoom=1&docid=t9JwZOpaqg6G4M&ei=_uQGVPDsLpLkaLPWguAH&tbm=isch&ved=0CFAQMyghMCE&iact=rc&uact=3&dur=844&page=2&start=19&ndsp=30)  **Opera Ljubljana, 27. marec 2015, 19.30** |
| Georges Bizet  **CARMEN**  Opera v štirih dejanjih  **Glasbeni vodja in dirigent** Jaroslav Kyzlink  **Režiserka, scenografinja in kostumografinja** Pamela Howard  **V glavnih vlogah pojejo:** Zuniga - Peter Martinčič / Zoran Potočan  Don José - Aljaž Farasin / Branko Robinšak  Morales - Slavko Savinšek / Lucas Somoza Osterc k. g.  Escamillo - Marko Kobal / Jože Vidic  Dancairo - Ivan Andres Arnšek / Matej Vovk  **Produkcija:** SNG Opera in balet Ljubljana  Motiv usodne ženske zaznamuje tudi Carmen, legendarno operno delo, ki bo zagotovo obogatilo železni repertoar ljubljanske Opere. Tragična zgodba o ujetnici usode, lepi in zapeljivi ciganki iz istoimenske novele Prospera Mériméeja, je polnokrvna drama, z vseh strani prežeta z močnim španskim temperamentom. Še ena v nizu najboljših zgodb v zgodovini opere odpira vprašanja o ljubezni, ki ostaja zgolj hipna strast, ter o ljubosumju in maščevanju, ki neizogibno vodita v smrt in propad. |
|  |
| Za posamezne predstave boste abonenti obveščeni tudi z dopisom, ki vam ga bomo poslali po pošti na vaš naslov. |
| **CENA ABONMAJA** je 99,00 EUR  Cena vključuje vstopnine, prevoz na predstavo v Ljubljano, organizacijo, strokovno vodstvo in nezgodno zavarovanje.  **POGOJI IN NAČIN PLAČILA**  Abonmajsko obveznost lahko poravnate v enkratnem znesku ali v treh obrokih s položnicami, ki jih boste prejeli po pošti.  **NAGRAJUJEMO PRIDOBIVANJE NOVIH ABONENTOV!**  Dosedanjim abonentom se ob prijavi novega abonenta (prijatelja, znanca…) prizna 10 EUR popusta.  **POPUSTI**   * 20,00 EUR popusta za dijake, študente, (ob predložitvi fotokopije dijaške oziroma študentske izkaznice, indeksa ali potrdila o šolanju), * 20,00 EUR popusta za upokojence, (ob predložitvi »Kartice upokojenca«) * 20,00 EUR za invalide (ob predložitvi ustreznega potrdila) in za brezposelne (ob predložitvi potrdila Zavoda za zaposlovanje RS, ki ni starejše od enega meseca) * 5 EUR popusta ob gotovinskem plačilu celotnega zneska * 1. VRSTA-BALKON je cena za sedež 95,00 EUR * POMOŽNI STRANSKI SEDEŽI levo in desno je cena 95,00 EUR   Vse predstave se odvijajo v Kulturnem domu Postojna, razen predstave, ki jo obiščemo v gledališki ustanovi izven naše občine. O vseh podrobnostih boste abonenti pravočasno pisno obveščeni po pošti. Dodatne informacije na Občini Postojna: (05) 7280-700  Pridržujemo si pravico do spremembe programa in razporeditve datumov predstav zaradi okoliščin, na katere nimamo vpliva. O morebitnih spremembah boste pravočasno obveščeni na spletni strani Občine Postojna [www.postojna.si](http://www.postojna.si) in lokalnem radiu. |